Diari Oficial de la Generalitat Valenciana


Sumari del DOGV 3465, del 31-03-1999 (1999/1920)

RESOLUCIÓ d'11 de febrer de 1999, del director general d'Obres Públiques, per la qual s'acorda la publicació de la concessió administrativa atorgada a la mercantil Cepsa Estaciones de Servicio, SA, al port de Santa Pola.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3465

Data del DOGV
:   31-03-1999

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1999/1920


Data del document
:   11-02-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Santa Pola
    * procediment administratiu
    * carburant

RESOLUCIÓ d'11 de febrer de 1999, del director general d'Obres Públiques, per la qual s'acorda la publicació de la concessió administrativa atorgada a la mercantil Cepsa Estaciones de Servicio, SA, al port de Santa Pola. [1999/S1920]
  
Per Resolució de data 13 d'octubre de 1998, de la Direcció General d'Obres Públiques, s'atorgà a la mercantil Cepsa Estaciones de Servicio, SA, la concessió administrativa per a la realització d'obres per a l'estesa d'una canonada al llarg del moll de recer al port de Santa Pola, i la instal·lació de dos punts de subministrament de combustible en el mateix moll, en el sentit d'ampliar la superfície concessional en un total de 100 m2, per la qual cosa la superfície total ocupada quedaria determinada en 1.488 m2, i queda la totalitat de les instal·lacions que gaudeix la mercantil en règim de concessió sotmeses a les condicions que s'indiquen en els plecs inserits a continuació, amb anul·lació de tots els drets dimanants de l'Ordre Ministerial de 15 d'octubre de 1980, la qual queda anul·lada i refosa per la present.
  
Condicions generals
  
Plec aprovat per Ordre d'1 d'agost de 1996, del conseller d'Obres Públiques, Urbanisme i Transports, i publicat en el Diari Oficial de la Generalitat Valenciana el 16 de setembre de 1996.
  
Condicions particulars
  
Primera. Cànon
  
Superfície concedida en 1980: 223.468 pessetes/any.
  
Superfície d'ampliació: 170.000 pessetes/any.
  
Activitat comercial: 0,21 pessetes/litre subministrat anualment per l'explotació.
  
L'import del cànon per aprofitament de superfície i activitat industrial podrà ser revisat cada tres anys, amb aplicació de les variacions registrades en l'índex de preus al consum, d'acord amb l'Institut Nacional d'Estadística.
  
Segona. Fiances
  
2.1 Fiança per obres
  
5% del pressupost total de les obres d'ampliació que s'han d'executar.
  
2.2 Fiança d'explotació
  
100% del cànon anual.
  
Tercera. Termini
  
El termini final per a la totalitat de la superfície gaudida en concessió serà el 10 de novembre del 2020, que és l'establit en l'Ordre Ministerial de 15 d'octubre de 1980 per a la concessió, que mitjançant la present s'anul·la i es refon.
  
Quarta. Prescripcions particulars per a les obres d'ampliació
  
4.1 Les obres es realitzaran segons el projecte de modificació d'indústria destinada a unitat de subministrament, redactat per l'enginyer tècnic industrial senyor Joaquín Cartagena Albertus.
  
4.2 Aquest projecte s'haurà de corregir d'acord amb les consideracions dels tècnics d'aquesta Direcció General de d'Obres Públiques.
  
4.3 El termini d'execució de les obres serà de dos (2) mesos.
  
4.4 L'execució de les obres no entorpirà en cap moment el normal desenvolupament de les activitats portuàries i queda en tot moment supeditades a aquestes.
  
4.5 El concessionari de les obres, junt amb el contractista d'aquestes, seran responsables dels danys i els perjuís que puguen ocasionar, tant a persones com a instal·lacions, com a conseqüència del desenvolupament de les obres, i seran a càrrec seu les indemnitzacions que corresponguen al seu cas i els costos de reparació de les instal·lacions.
  
4.6 Serà responsabilitat del concessionari, davant de l'administració, la correcta execució de les obres d'acord al projecte redactat a l'efecte i l'estricte compliment, per part de totes les persones que hi actuen, de l'estudi de seguretat i higiene.
  
Cinquena. Condicions particulars d'explotació
  
El concessionari haurà d'aportar qualsevol tipus de documentació que se li requerisca per a l'establiment del cànon anual per activitat comercial, com també totes aquelles dades de consums referents a l'explotació de l'activitat, i es facilitarà l'accés de personal de la Generalitat Valenciana a les lectures dels comptadors de subministraments.
  
Aquesta resolució no posa fi a la via administrativa. Contra la qual es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, comptat des de la data de la notificació de la present, sense perjuí de la utilització per l'interessat de qualsevol altre recurs que s'estime oportú.